

**Cronfa Ffyniant Gyffredin y DU: Cymunedau a Lle Blaenau Gwent**

**Canllawiau Ffurflen Gais**

**Cyflwyniad**

Diolch i chi am ddangos diddordeb mewn gwneud cais i’r Gronfa Ffyniant Gyffredin. Bydd y nodiadau canllaw hyn yn eich arwain drwy’r broses fesul cwestiwn. Os oes unrhyw beth yn aneglur o hyd ar ôl i chi ddarllen y nodiadau hyn, mae croeso i chi gysylltu â’r tîm yn regeneration-projects@blaenau-gwent.gov.uk

Cyn cychwyn y canllawiau ar gyfer y cwestiynau eu hunain, mae rhai pwyntiau allweddol cyffredinol i’w cofio.

* Rhaid llenwi’r ffurflen gais yn llawn a’i chyflwyno erbyn y dyddiad cau gofynnol.
* Dylech ddisgrifio eich prosiect mor syml â phosibl. Defnyddiwch iaith blaen, ceisiwch osgoi termau technegol lle bo modd, ac eglurwch unrhyw acronymau. Os na all asesydd ddeall y prosiect, ni ellir ei asesu yn erbyn y meini prawf dethol a bydd y cais yn cael ei wrthod. Os yw cwestiwn yn nodi uchafswm geiriau, rhaid peidio â mynd y tu hwnt iddo. Ni fydd unrhyw wybodaeth a thestun ychwanegol sy’n fwy nag unrhyw derfyn geiriau yn cael eu hystyried. Os gallwch ddefnyddio llai o eiriau, gwnewch hynny – nid oes angen ymhelaethu ar eich atebion hyd at y terfyn geiriau yn ddiangen.
* Caiff eich cais ei asesu yn seiliedig ar yr wybodaeth a ddarperir yn y ffurflen gais.
* **Dim ond uchafswm o un cais y caniateir i ymgeiswyr ei gyflwyno fesul ymyriad.**

I fod yn gymwys, rhaid i weithgareddau’r prosiect arfaethedig ddigwydd o fewn ardal yr awdurdod lleol. Rhaid talu am weithgareddau’r prosiect a’u cwblhau erbyn 28 Chwefror 2026.

Bydd gweddill y cwestiynau ar y ffurflen gais yn cael sgôr ansawdd ar sail 1-5. Rhaid i chi sgorio o leiaf 3 ar bob cwestiwn er mwyn i’ch cais gael ei ystyried. Mae’n bosibl y cewch gyfle i roi cynnig arall ar ateb cwestiynau sy’n sgorio’n is na 3 neu egluro eich atebion ymhellach.

**Adran Un**

|  |
| --- |
| **Rhan 1 – Gwybodaeth am yr Ymgeisydd** |
| Sefydliad y prif ymgeisydd | Cadarnhewch enw cyfreithiol prif ymgeisydd y sefydliad. |
| Cyfeiriad y sefydliad | Cadarnhewch gyfeiriad y sefydliad. |
| Math o sefydliad  | Cadarnhewch y math o sefydliad.  |
| Ai cais partneriaeth ar y cyd yw hwn? | Cadarnhewch a yw hyn yn wir ai peidio. |
| Os felly, rhowch restr o’r partneriaid a’u rôl yn y prosiect | Os mai ateb cadarnhaol sydd uchod, rhestrwch yr holl bartneriaid y byddech yn gweithio gyda nhw ar gyfer y prosiect penodol hwn. Rhowch fanylion eu rôl yn y prosiect hefyd. |
| Enw a swydd y prif ymgeisydd | Y prif ymgeisydd yw’r person sydd â chyfrifoldeb o ddydd i ddydd am gyflawni’r prosiect. |
| Rhif ffôn cyswllt y prif ymgeisydd | Darparwch rif(au) ffôn cyswllt lle gellir cysylltu â’r prif ymgeisydd. |
| Cyfeiriad e-bost y prif ymgeisydd | Rhowch gyfeiriad e-bost lle gellir cysylltu â’r prif ymgeisydd. |
| Cyfeiriad post y prif ymgeisydd | Rhowch gyfeiriad post lle gellir cysylltu â’r prif ymgeisydd. |
| Cyfeiriad gwefan y sefydliad | Rhowch gyfeiriad gwefan llawn. |
| Rhif y cwmni / elusen | Cadarnhewch rif y cwmni neu elusen. Os nad yw hyn yn berthnasol, ysgrifennwch ‘Amh’. |
| Statws TAW y cwmni | Nodwch a ydych yn talu TAW ac ar ba ganran. |

|  |
| --- |
| **Gwybodaeth am y Prosiect** |
| Enw’r prosiect | Nodwch enw’r prosiect. Hwn fydd yr enw a ddefnyddir ar gyfer unrhyw gyfeirnod y Gronfa Ffyniant Gyffredin yn y dyfodol, gan gynnwys gweithgareddau hyrwyddo. |
| Dyddiad cychwyn y prosiect | Y dyddiad hwn yw dechrau amserlen y prosiect. |
| Dyddiad terfyn y prosiect | Y dyddiad hwn yw diwedd amserlen y prosiect. Fel yr amlinellwyd uchod, rhaid talu am weithgareddau’r prosiect a’u cwblhau erbyn 28 Chwefror 2026. |
| Statws y prosiect | Dewiswch un o’r canlynol: * Ar y gweill – mae’r prosiect wrthi’n cael ei ddatblygu, ond mae angen rhywfaint o waith datblygu a chynllunio pellach.
* Yn barod i gychwyn – mae’r prosiect wedi’i ddatblygu’n llawn a’r cyfan sydd ei angen yw cyllid y Gronfa Ffyniant Gyffredin i’w alluogi i fynd rhagddo.
* Ar waith / prosiect parhau – mae’r prosiect yn cael ei gyflawni ar hyn o bryd ond mae angen cyllid y Gronfa Ffyniant Gyffredin i’w alluogi i barhau.
* Arall – eglurwch.
 |
| Rhif(au) ymyrryd | Dywedwch wrthym pa un neu rai o’r ymyriadau y mae eich prosiect yn rhan ohono / ohonynt. Cyfeiriwch at adran dau o’r canllawiau hyn am y rhestr o ymyriadau yr ydym am gael ceisiadau ar eu cyfer.  |

|  |  |
| --- | --- |
| **Disgrifiad o’r Prosiect** |  |
| Cynnig y prosiect (200 gair) | Rhowch ddisgrifiad byr o’r prosiect, beth fydd yn ei gynnwys a sut y caiff ei weithredu. |
| Pwy fydd yn cyflwyno’r prosiect / gweithgareddau? | Rhowch fanylion pwy fydd yn cyflawni’r prosiect a/neu weithgareddau, h.y. eich sefydliad neu gontractwr. |
| Pwy fydd yn elwa o’r prosiect? (150 gair) | Gall y rhain fod yn unigolion neu’n grwpiau a fydd yn elwa’n uniongyrchol ac yn anuniongyrchol o’r hyn a wneir gan eich prosiect. |
| Sut mae eich cynnig yn cyd-fynd ag anghenion lleol a chynlluniau strategol hirdymor?  | Disgrifiwch sut mae’r prosiect yn cyd-fynd â pholisïau a/neu strategaethau lleol. |
| Rhowch fanylion yr allbynnau a’r canlyniadau yr ydych yn disgwyl eu cyflawni. | Bydd gofyn i chi adrodd bob mis ar allbynnau a chanlyniadau’r prosiect. Nid oes gofyniad i adrodd yn erbyn yr holl allbynnau a chanlyniadau a restrir fel dangosyddion. Nodwch dim ond y rhai sy’n berthnasol i’r gweithgareddau yr ymgymerir â hwy. Gweler y rhestr lawn, ynghyd â gofynion tystiolaeth, yn y ddogfen isod: |

|  |
| --- |
| **Cerrig Milltir y Prosiect** |
| Beth yw’r cerrig milltir allweddol ar gyfer gweithredu’r prosiect?Nodwch y cerrig milltir allweddol a’r dyddiadau erbyn pryd y bydd y rhain yn cael eu cyflawni neu eu cwblhau. Gallai hyn gynnwys penodi staff, contractwyr neu ddarparwyr gwasanaethau, y camau amrywiol mewn prosiect adeiladu, y camau ar gyfer darparu gweithgaredd ac ati. |

|  |
| --- |
| **Profiad a Gallu’r Ymgeisydd** |
| Pa brofiad sydd gan eich sefydliad o gyflawni’r math hwn o brosiect? (200 gair) | Nodwch pa brofiad sydd gan y sefydliad o gyflawni prosiectau o faint a graddfa debyg ac o weithio ar y cyd ag unrhyw bartneriaid arfaethedig. Dylid dangos bod gan y sefydliad yr adnoddau, y capasiti a’r arbenigedd angenrheidiol i gyflawni’r prosiect o fewn amserlen y Gronfa Ffyniant Gyffredin a’r gallu i gydymffurfio â’r rheolau a’r gofynion sy’n gysylltiedig â chyfundrefnau ariannu Llywodraeth y DU. |
| A archwiliwyd unrhyw gyfleoedd eraill o’r blaen mewn perthynas â’r cynnig hwn? | Rhowch fanylion unrhyw ffynonellau ariannu eraill yr ymchwiliwyd iddynt i gyflawni’r gweithgareddau a ddisgrifir yn eich cynnig. |

|  |
| --- |
| **Cyllid** |
| Cyfanswm costau’r prosiect | Cadarnhewch gyfanswm cost y prosiect. |
| Cyfanswm grant y Gronfa Ffyniant Gyffredin y gofynnwyd amdano | Cadarnhewch gyfanswm y cais am grant gan y Gronfa Ffyniant Gyffredin. |
| A yw’r pecyn cyllid yn cynnwys unrhyw arian cyfatebol?  | Dewiswch ‘Ydy’ neu ‘Nac ydy’. Arian cyfatebol yw unrhyw arian heblaw arian o’r Gronfa Ffyniant Gyffredin a ddefnyddir i dalu costau’r prosiect. Mae hyn yn cynnwys gan ymgeisydd y prosiect neu sefydliadau eraill, gan gynnwys incwm gan fuddiolwyr.  |
| Os felly, nodwch faint a statws y cyllid, e.e. wedi gwneud cais amdano / wedi’i gymeradwyo | Rhowch fanylion pob ffynhonnell arian cyfatebol a’i statws, h.y. wedi gwneud cais amdano / wedi’i gymeradwyo. Os ydych wedi gwneud cais amdano, rhowch fanylion statws eich cais a’r amserlen ar gyfer derbyn penderfyniad ariannu. |
| Rhowch ddadansoddiad manwl o’r meysydd y bydd y cyllid yn cael ei wario arnynt (gellir darparu hwn fel atodiad) | Disgrifiwch sut y caiff arian ei wario yn y meysydd ariannu. Defnyddiwch y templed dadansoddiad ariannol atodedig. |
| Sut yr amcangyfrifwyd eich gofynion cyllidebol? (200 gair) | Disgrifiwch sut mae’r gyllideb a osodwyd wedi’i hamcangyfrif, h.y. yn seiliedig ar flynyddoedd blaenorol, dyfynbrisiau ac ati. |
| Sut y cyflawnir gwerth am arian drwy’r prosiect hwn? | Nid oes unrhyw fethodoleg unigol benodol yn cael ei ffafrio i ddangos gwerth am arian, ond dylai fod yn briodol i gostau’r prosiect a’r allbynnau / canlyniadau a geisir. |
| Oes modd cyflawni’r prosiect hwn ar raddfa lai? | Dewiswch ‘Oes’ neu ‘Nac oes’. |
| Os felly, disgrifiwch sut y byddech yn addasu cynllun a gweithgareddau’r prosiect, a’r allbynnau a’r canlyniadau a geisir, a faint y byddech yn lleihau’r cais am arian grant | Er mwyn sicrhau ystod briodol o weithgareddau, mae’r corff arweiniol yn cadw’r hawl i ariannu prosiectau llai o faint gyda llai o ddyraniad cyllid gan y Gronfa Ffyniant Gyffredin. Dylech felly nodi a fyddai modd cyflawni’r prosiect ar raddfa lai ac, os felly, dylech ddisgrifio’r newidiadau i gynllun a gweithgareddau’r prosiect, a’r allbynnau a’r canlyniadau a geisir, a faint y byddech yn lleihau’r cais am arian grant. Wrth nesáu at uchafswm y gyllideb sydd ar gael, bydd yr arian sy’n weddill yn cael ei ddyrannu i’r prosiect â’r sgôr orau nesaf ar yr amod y gellir ei gyflawni ar raddfa lai. Nodwch yma a allai hwn fod yn opsiwn ymarferol ar gyfer eich cynnig. |

|  |
| --- |
| **Rheoli Cymhorthdal** |
| Rhaid i bob cais hefyd ystyried sut y bydd yn cyflawni yn unol â chanllawiau Llywodraeth y DU ar reolaeth cymhorthdal: [UK subsidy control regime – GOV.UK (www.gov.uk)](https://www.gov.uk/government/collections/subsidy-control-regime) |
| A oes unrhyw agwedd ar y prosiect yn ymwneud â darparu cymorthdaliadau? | Os bydd y prosiect yn darparu cymorth i fusnesau neu sefydliadau yn y sector cyhoeddus / gwirfoddol sy’n gweithredu mewn ffordd fasnachol, mae potensial i’r cymorth hwn fod yn gymhorthdal. Os byddai’r prosiect yn golygu dyfarnu cymorthdaliadau, eglurwch sut y caiff hyn ei reoli yn unol â rhwymedigaethau’r DU. Er enghraifft, gellir rheoli dyfarniadau ar raddfa fach o dan y trothwy ar gyfer Hawliau Arbennig Tynnu Arian (neu de minimis lle mae cymorth gwladwriaethol yn berthnasol).Os yw’r prosiect yn darparu cymorth i fusnesau ond eich bod yn teimlo nad yw hyn yn gyfystyr â chymhorthdal, eglurwch pam. |
| Os felly, eglurwch yn fyr sut mae’r cymorthdaliadau neu gymorth gwladwriaethol yn cydymffurfio â threfn rheoli cymhorthdal y DU fel y nodir yn y canllawiau. |

|  |
| --- |
| **Sero Net** |
| Sut mae’r cynnig yn cefnogi polisïau sero net, neu uchelgeisiau amgylcheddol ehangach, Llywodraeth y DU a Llywodraeth Cymru? (150 gair) | Dylai prosiectau fod yn seiliedig ar arfer gorau carbon isel neu ddi-garbon, mabwysiadu a chefnogi technoleg lân arloesol lle bo modd, a chefnogi’r sgiliau a chadwyni cyflenwi cynyddol sy’n cefnogi sero net lle bo modd. |

|  |
| --- |
| **Diogelu Data** |
| Dim ond mewn perthynas â’r Gronfa Ffyniant Gyffredin y bydd yr wybodaeth ar y ffurflen hon yn cael ei defnyddio. I gael rhagor o wybodaeth am bolisi diogelu data Cyngor Bwrdeistref Sirol Blaenau Gwent, ewch i <https://www.blaenau-gwent.gov.uk/cy/cyngor/diogelu-data-a-rhyddid-gwybodaeth/diogelu-data-a-gdpr/>  |

|  |
| --- |
| **Datganiad Ymgeisydd y Prosiect** |
| Enw (llythrennau bras) | Mae’r adran hon yn gofyn am gydnabyddiaeth a llofnod yr ymgeisydd i gadarnhau ei fod wedi darllen y datganiad ac i gadarnhau ei swydd yn y sefydliad a’r dyddiad. |
| Llofnod |
| Swydd yn y sefydliad |
| Dyddiad |

**Adran Dau**

Cyhoeddodd Cyllideb yr Hydref Llywodraeth y DU £900 miliwn pellach o gyllid ar gyfer buddsoddiad lleol erbyn mis Mawrth 2026. Mae hyn yn ostyngiad cyffredinol yn y gyllideb o tua 30% ar y dyraniad cyllidebol ar gyfer 2024/2025.

Bydd blaenoriaeth fuddsoddi cymunedau a lle yn galluogi lleoedd i fuddsoddi er mwyn adfer eu mannau cymunedol a’r cysylltiadau ynddynt a chreu’r sylfeini ar gyfer datblygiad economaidd ar lefel cymdogaeth. Bwriad hyn yw cryfhau gwead cymdeithasol cymunedau, gan gefnogi’r gwaith o feithrin balchder mewn lleoedd.

Amcanion y piler hwn yw:

* Cryfhau ein gwead cymdeithasol a meithrin ymdeimlad o falchder a pherthyn lleol, trwy fuddsoddi mewn gweithgareddau sy’n gwella cysylltiadau ac amwynderau ffisegol, diwylliannol a chymdeithasol, megis seilwaith cymunedol a mannau gwyrdd lleol, a phrosiectau a arweinir gan y gymuned.
* Adeiladu cymdogaethau gwydn, diogel ac iach, trwy fuddsoddi mewn lleoedd o safon y mae pobl eisiau byw, gweithio, chwarae a dysgu ynddynt, trwy welliannau wedi’u targedu i’r amgylchedd adeiledig a dulliau arloesol o atal troseddu.

Rydym yn gwahodd ceisiadau gan sefydliadau sy’n dymuno cyflawni prosiectau o dan y piler Cymuned a Lle. Ar hyn o bryd, dim ond cyllid refeniw ar gyfer 2025/26 y gallwn ei gynnig.

**Cyllid Refeniw**

Mae’r tabl isod yn nodi’r dyraniadau cyllid dangosol sydd wedi’u neilltuo fesul ymyriad. Fodd bynnag, byddwn yn mabwysiadu dull ariannu cyffredinol ac yn cadw’r hawl i symud cyllid rhwng ymyriadau er mwyn galluogi cymaint o geisiadau am gyllid â phosibl i gael eu cymeradwyo.

|  |  |
| --- | --- |
|   | **Refeniw 2025/26** |
| W3 | £40,000 |
| W4 | £60,000 |
| W5 | £50,000 |
| W9 | £120,000 |
| W10 | £50,000 |
| W11 | £60,000 |
| Cyfanswm | £380,000 |

Amlinellir rhagor o fanylion am bob un o’r ymyriadau yn y tablau isod. Ar hyn o bryd, dim ond un broses ymgeisio yr ydym yn ei rhagweld ar gyfer blwyddyn ariannol 2025/26. Os bydd arian yn parhau heb ei ddyrannu ar ôl i bob cais gael ei ystyried, rydym yn cadw’r hawl i gynnal cylchoedd ceisiadau ychwanegol i wahodd prosiectau ychwanegol.

|  |  |
| --- | --- |
| **Ymyriad** | **W3: Creu a gwella mannau gwyrdd lleol** |
| **Disgrifiad:** | Creu a gwella mannau gwyrdd lleol, gerddi cymunedol, cyrsiau dŵr ac argloddiau, ynghyd ag ymgorffori nodweddion naturiol a gwelliannau bioamrywiaeth mewn mannau cyhoeddus ehangach. Gallai prosiectau posibl gynnwys (heb fod yn gyfyngedig iddynt):* Datblygu parc newydd, yn enwedig mewn ardaloedd sydd â diffyg mynediad i fannau gwyrdd
* Datblygu parc neu ardd gymunedol newydd
* Gwelliannau i lwybr halio camlas, yn enwedig mewn cymdogaethau mwy difreintiedig
* Plannu coed mewn ardal drefol / ar hyd glannau afon
* Newidiadau i reolaeth mannau gwyrdd, ymylon ac ati
* Adfywio parciau neu erddi cymunedol presennol, yn enwedig mewn ardaloedd â pharciau a gerddi o ansawdd gwael
* Gwella mynediad i barciau presennol
 |
| **Allbynnau**  | Bydd gofyn i chi fodloni un neu fwy o’r allbynnau canlynol:* Maint y tir neu safle sydd wedi’i adfer
* Metrau sgwâr o dir sy’n hygyrch i gadeiriau olwyn / heb risiau
* Maint y tir cyhoeddus sydd wedi’i greu neu ei wella
* Nifer y cyfleusterau sydd wedi eu cefnogi / eu creu
* Maint y mannau gwyrdd neu las sydd wedi eu creu neu eu gwella
* Nifer y llwybrau neu lwybrau beicio newydd neu well
* Nifer y gwelliannau cymdogaeth a gyflawnwyd
* Nifer y coed a blannwyd
 |
| **Canlyniadau** | Bydd gofyn i chi fodloni un neu fwy o’r canlyniadau canlynol:* Cynnydd yn nifer yr ymwelwyr
* Gwell canfyddiad o’r cyfleuster yn dilyn cymorth
* Cynnydd yn nifer yr ymwelwyr
* Mwy o ddefnydd o lwybrau neu lwybrau beicio
* Swyddi wedi’u creu
* Gwell canfyddiad o’r cyfleusterau / amwynderau
* Mwy o bobl yn defnyddio’r cyfleusterau / amwynderau
* Gwell hygyrchedd, boed yn ymddangosiadol neu wedi’i brofi
 |
| **Cyfanswm y cyllid ar gael yn 2025/26** | £40,000 |
| **Uchafswm y cais am grant** | £20,000 fesul cais |

|  |  |
| --- | --- |
| **Ymyriad**  | **W4: Gwella sefydliadau diwylliannol, hanesyddol a threftadaeth presennol** |
| **Disgrifiad:** | Gwell cefnogaeth i sefydliadau diwylliannol, hanesyddol a threftadaeth presennol sy’n rhan o’r cynnig diwylliannol a threftadaeth lleol, gan gynnwys gwelliannau i fynediad i safleoedd i wrthsefyll effeithiau ynysu, yn enwedig ar gyfer pobl hŷn a phobl anabl. Gallai prosiectau posibl gynnwys (heb fod yn gyfyngedig iddynt):* Datblygu neu adnewyddu asedau naturiol, diwylliannol a threftadaeth lleol
* Datblygu, adfer neu adnewyddu asedau a safleoedd naturiol, diwylliannol a threftadaeth lleol
* Darparu rhaglenni allgymorth, ymgysylltu a chyfranogol ar gyfer yr asedau a safleoedd lleol hyn
 |
| **Allbynnau**  | Bydd gofyn i chi fodloni un neu fwy o’r allbynnau canlynol:* Nifer y sefydliadau sy’n derbyn cymorth ariannol heblaw grantiau
* Nifer y sefydliadau sy’n derbyn grantiau
* Nifer y sefydliadau sy’n cael cymorth anariannol
* Maint y tir neu safle sydd wedi’i adfer
* Maint y tir cyhoeddus sydd wedi’i greu neu ei wella
* Nifer y cyfleusterau sydd wedi eu cefnogi / eu creu
* Nifer yr asedau twristiaeth, diwylliant neu dreftadaeth sydd wedi eu creu neu eu gwella
* Nifer y digwyddiadau / rhaglenni cyfranogol
* Maint y mannau gwyrdd neu las sydd wedi eu creu neu eu gwella
 |
| **Canlyniadau** | Bydd gofyn i chi fodloni un neu fwy o’r canlyniadau canlynol:* Cynnydd yn nifer yr ymwelwyr
* Cynnydd yn nifer yr ymwelwyr
* Gwell canfyddiad o’r cyfleusterau / amwynderau
* Gwell hygyrchedd, boed yn ymddangosiadol neu wedi’i brofi
* Digwyddiadau / mynediad sy’n fwy fforddiadwy
 |
| **Cyfanswm y cyllid ar gael yn 2025/26** | £60,000 |
| **Uchafswm y cais am grant** | £20,000 fesul cais |

|  |  |
| --- | --- |
| **Ymyriad** | **W5: Dylunio a rheoli’r amgylchedd adeiledig ac wedi’i dirlunio er mwyn ‘dylunio i atal trosedd’** |
| **Disgrifiad:** | Adeiladu cymdogaethau cadarn a diogel, drwy fuddsoddi mewn lleoedd o safon y mae pobl eisiau byw, gweithio, chwarae a dysgu ynddynt, drwy welliannau wedi’u targedu i’r amgylchedd adeiledig, a thrwy ddulliau arloesol o atal troseddu. Gallai prosiectau posibl gynnwys (heb fod yn gyfyngedig iddynt):* Hyrwyddo defnydd gweithredol o strydoedd a mannau cyhoeddus yn ystod y dydd a gyda’r nos
* Gwelliannau i oleuadau stryd
* Gosod teledu cylch cyfyng newydd
* Cyllid ar gyfer mesurau i wella diogelwch strydoedd neu fannau cyhoeddus, megis wardeniaid cymunedol
 |
| **Allbynnau**  | Bydd gofyn i chi fodloni un neu fwy o’r allbynnau canlynol:* Maint y tir cyhoeddus sydd wedi’i greu neu ei wella
* Nifer y llwybrau neu lwybrau beicio newydd neu well
* Nifer y gwelliannau cymdogaeth a gyflawnwyd
 |
| **Canlyniadau** | Bydd gofyn i chi fodloni un neu fwy o’r canlyniadau canlynol:* Cynnydd yn nifer yr ymwelwyr
* Mwy o ddefnydd o lwybrau neu lwybrau beicio
* Gwell canfyddiad o ddiogelwch
* Llai o drosedd yn y gymdogaeth
 |
| **Cyfanswm y cyllid ar gael yn 2025/26** | £50,000 |
| **Uchafswm y cais am grant** | £50,000 fesul cais |

|  |  |
| --- | --- |
| **Ymyriad** | **W9: Cyllid ar gyfer prosiectau gwirfoddoli a/neu weithredu cymdeithasol effeithiol i ddatblygu cyfalaf cymdeithasol a dynol mewn mannau lleol** |
| **Disgrifiad:** | Cryfhau ein gwead cymdeithasol a meithrin ymdeimlad o falchder a pherthyn lleol, trwy fuddsoddi mewn gweithgareddau sy’n gwella cysylltiadau ac amwynderau ffisegol, diwylliannol a chymdeithasol, megis seilwaith cymunedol a mannau gwyrdd lleol, a phrosiectau a arweinir gan y gymuned. Gallai prosiectau posibl gynnwys (heb fod yn gyfyngedig iddynt):* Cyllid ar gyfer grwpiau gwirfoddoli lleol, megis elusennau ieuenctid, grwpiau gofalwyr neu grwpiau cefnogi ffoaduriaid
* Cymorth i bobl ddatblygu prosiectau gwirfoddoli a/neu weithredu cymdeithasol yn lleol
 |
| **Allbynnau**  | Bydd gofyn i chi fodloni un neu fwy o’r allbynnau canlynol:* Nifer y sefydliadau sy’n derbyn cymorth ariannol heblaw grantiau
* Nifer y sefydliadau sy’n derbyn grantiau
* Nifer y digwyddiadau neu weithgareddau lleol sydd wedi eu cefnogi
* Nifer y cyfleoedd gwirfoddoli sydd wedi eu cefnogi
* Nifer y prosiectau
* Nifer y sefydliadau sy’n cael cymorth anariannol
 |
| **Canlyniadau** | Bydd gofyn i chi fodloni un neu fwy o’r canlyniadau canlynol:* Gwell niferoedd ymgysylltu
* Niferoedd gwirfoddoli o ganlyniad i gefnogaeth
 |
| **Cyfanswm y cyllid ar gael yn 2025/26** | £120,000 |
| **Uchafswm y cais am grant** | £20,000 fesul cais  |

|  |  |
| --- | --- |
| **Ymyriad** | **W10: Cyllid ar gyfer cyfleusterau chwaraeon, twrnameintiau, timau a chynghreiriau lleol i ddod â phobl ynghyd** |
| **Disgrifiad:** | Adeiladu cymdogaethau cadarn a diogel, drwy fuddsoddi mewn lleoedd o safon y mae pobl eisiau byw, gweithio, chwarae a dysgu ynddynt, drwy welliannau wedi’u targedu i’r amgylchedd adeiledig, a thrwy ddulliau arloesol o atal troseddu. Gallai prosiectau posibl gynnwys (heb fod yn gyfyngedig iddynt):* Adnewyddu / cynnal a chadw cyfleusterau chwaraeon presennol
* Cymorth i gynghreiriau chwaraeon cymunedol
* Adfywio ardal nas defnyddir i adeiladu cyfleusterau chwaraeon
* Creu caeau chwaraeon 3G newydd a chyfleusterau chwaraeon eraill
 |
| **Allbynnau**  | Bydd gofyn i chi fodloni un neu fwy o’r allbynnau canlynol:* Nifer y cyfleusterau sydd wedi eu cefnogi / eu creu
* Nifer y twrnameintiau / cynghreiriau / timau sydd wedi eu cefnogi
* Lefelau cyfranogiad mewn gweithgareddau chwaraeon a hamdden mewn cyfleusterau sydd wedi elwa o gyllid (yn seiliedig ar chwaraewyr / timau cofrestredig)
 |
| **Canlyniadau** | Bydd gofyn i chi fodloni un neu fwy o’r canlyniadau canlynol:* Gwell canfyddiad o ddigwyddiadau
* Mwy o bobl yn defnyddio’r cyfleusterau / amwynderau
 |
| **Cyfanswm y cyllid ar gael yn 2025/26** | £40,000 |
| **Uchafswm y cais am grant** |  £10,000 fesul cais |

|  |  |
| --- | --- |
| **Ymyriad** | **W11: Buddsoddi mewn meithrin gallu a chymorth seilwaith ar gyfer cymdeithas sifil leol a grwpiau cymunedol** |
| **Disgrifiad:** | Cryfhau ein gwead cymdeithasol a meithrin ymdeimlad o falchder a pherthyn lleol, trwy fuddsoddi mewn gweithgareddau sy’n gwella cysylltiadau ac amwynderau ffisegol, diwylliannol a chymdeithasol, megis seilwaith cymunedol a mannau gwyrdd lleol, a phrosiectau a arweinir gan y gymuned. Gallai prosiectau posibl gynnwys (heb fod yn gyfyngedig iddynt):* Cyllid ar gyfer mannau cymunedol, megis neuaddau pentref, llyfrgelloedd neu ganolfannau cymunedol, i gymdeithas sifil leol a grwpiau cymunedol eu defnyddio
* Rhaglenni hyfforddi i gefnogi cymdeithas sifil leol ac arweinwyr grwpiau cymunedol
 |
| **Allbynnau**  | Bydd gofyn i chi fodloni un neu fwy o’r allbynnau canlynol:* Nifer y sefydliadau sy’n derbyn cymorth ariannol heblaw grantiau
* Nifer y sefydliadau sy’n derbyn grantiau
* Nifer y sefydliadau sy’n cael cymorth anariannol
* Nifer yr asedau twristiaeth, diwylliant neu dreftadaeth sydd wedi eu creu neu eu gwella
* Nifer y bobl sy’n mynychu sesiynau hyfforddi
* Nifer y cyfleusterau sydd wedi eu cefnogi / eu creu
* Maint y mannau gwyrdd neu las sydd wedi eu creu neu eu gwella
 |
| **Canlyniadau** | Bydd gofyn i chi fodloni un neu fwy o’r canlyniadau canlynol:* Nifer y cyfleusterau cymunedol newydd neu well o ganlyniad i gefnogaeth
* Gwell niferoedd ymgysylltu

  |
| **Cyfanswm y cyllid ar gael yn 2025/26** | £60,000 |
| **Uchafswm y cais am grant** | £10,000 fesul cais |

**Meini Prawf Gwerthuso Cais**

Mae’r tabl isod yn amlinellu’r meini prawf gwerthuso a ddefnyddir i asesu ceisiadau. Unwaith y bydd ceisiadau wedi’u hadolygu a’u gwerthuso gan swyddogion, byddant yn mynd trwy broses gymeradwyo fewnol.

|  |  |
| --- | --- |
| **Meini Prawf Gwerthuso**  | **Pwysoliad**  |
| Beth yw eich cynnig ar gyfer prosiect a ariennir gan y Gronfa Ffyniant Gyffredin? | 10% |
| Pwy fydd yn cyflwyno’r prosiect / gweithgareddau? | 5% |
| Pwy fydd yn elwa o’r prosiect? | 10% |
| Sut mae eich cynnig yn cyd-fynd ag anghenion lleol a chynlluniau strategol hirdymor? | 10% |
| Rhowch fanylion yr allbynnau a’r canlyniadau yr ydych yn disgwyl eu cyflawni | 10% |
| Pa brofiad sydd gan eich sefydliad o gyflawni’r math hwn o brosiect? | 15% |
| A archwiliwyd unrhyw gyfleoedd eraill o’r blaen mewn perthynas â’r cynnig hwn? | 5% |
| Rhowch ddadansoddiad manwl o’r meysydd y bydd y cyllid yn cael ei wario arnynt | 15% |
| Sut yr amcangyfrifwyd eich gofynion cyllidebol? | 5% |
| Sut bydd gwerth am arian yn cael ei gyflawni drwy gydol y prosiect hwn? | 10% |
| Sut mae’r cynnig yn cefnogi polisïau sero net, neu uchelgeisiau amgylcheddol ehangach, Llywodraeth y DU a Llywodraeth Cymru?  | 5% |
| **Cyfanswm**  | **100%**  |